Розита Соку

Розита Соку (; 9 сентябрь 1923 йыл — 14 декабрь 2021 йыл) — Греция журналисы, яҙыусы, драматург, тәржемәсеΠορτραίτο-συνέντευξη από τον Ιωσήφ Πρωϊμάκη.

 Карьераһы 
Розита Соку Грецияла тәүге ҡатын-ҡыҙ журналистарҙың береһе була һәм 1946 йылда кино тәнҡитсеһе карьераһын башлай. Ул итальян журналисы һәм яҙыусыһы Манлио Марадеиға кейәүгә сыҡҡандан һуң Римға күскән. Италияла үҙенә эш табырға тырышҡанда ауырлыҡтар менән осрашҡас, ул үҙенең ҡыҙы менән, эшен яңынан тергеҙер өсөн, Грецияға ҡайтҡан. 1977—1983 йылдарҙа «Να η Ευκαιρία» телешоуында ҡатнашыу һөҙөмтәһендә Соку киң популярлыҡ яулай. 1992—1993 йылдарҙа ул Греция телевидениеһының яңы каналында үҙенең «Төнгө ҡунаҡтар» шоуын алып бара. Розита Соку шулай уҡ күп авторҙарҙың (Айзек Азимов, Ингмар Бергман, Станислав Лем, Олдос Хаксли) тәржемәләрен башҡарған. Ул театр менән мауыға һәм пьесалар, адаптациялар яҙа һәм башҡа бик күп эштәр башҡара. Шулай уҡ Розита Соку — Греция, Европа, донъя киноһы һәм мәҙәниәте тураһында бер нисә китап авторы. 

Розита Сокуның ике китабы уның дуҫы Рудольф Нуриевҡа арналған. Ул раҫлауынса, Нуриев Европа балетына яңы этәргес биргән.

Журналистикаға индергән өлөшө өсөн ул Франция Хөкүмәтенең Сәнғәт һәм әҙәбиәт ордены (1986) миҙалы һәм Боцис фонды премияһы (1988) менән бүләкләнгән.

 Китаптары һәм баҫмалары 
 The encephalopod — «Italia domani» (Rome, 1960); «Ekloghi» #183 (19-6-1960)
 Nureyev, Athens, 1982
 Anastassios, Athens, 1985
 Nureyev — as I knew him («Нуриев — мин уны шулай белдем»), Athens, 2003 
 Quai Voltaire, Athens, 1990-91
 Mario and I, December 2005 
 Rosita’s Century, Ed. Odos Panos, November 2018 

 Иҫкәрмәләр 

 Һылтанмалар 

Категория:Греция драматургтары
Категория:Греция журналистары
Категория:Греция яҙыусылары
Категория:Греция тәржемәселәре
Категория:Инглиз теленән тәржемәселәр
Категория:Биографтар
Категория:Сәнғәт һәм әҙәбиәт француз ордены кавалерҙары
Категория:Алфавит буйынса яҙыусылар